સામાન્ય સંજોગોમાં રહેવાસીઓની અનેક ફરિયાદો છતાં પોલીસ અને BMC આંખ આડા કાન કરતી હોય છે એમ જણાવતાં દુકાનદારોએ કહ્યું હતું કે ‘લીગલ નોટિસને કારણે પોલીસ રક્ષણ સાથે BMCનો અતિક્રમણ વિભાગ સોમવારે સવારમાં જ શાકભાજી અને ફ્રૂટ્સવાળા ફેરિયાઓ પર બુલડોઝર સાથે તૂટી પડ્યો હતો. આમ તો BMC તોડફોડની કાર્યવાહી કરતાં પહેલાં ફેરિયાઓને તેમનો સામાન હટાવી લેવાનો સમય આપતી હોય છે, પરંતુ આ બનાવમાં તો કેરીઓની પાટીઓનો ઢગલો કરીને એની ઉપર બુલડોઝર ફેરવવામાં આવ્યું હતું. શાકભાજી અને ફ્રૂટ્સનો ખુરદો બોલાવી નાખવામાં આવ્યો હતો.’